Nafarroako Parlamentuko Mahaiak, 2020ko azaroaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Isabel García Malo andreak aurkezturiko galdera, 2021-2024 aldirako Enplegua Aktibatzeko Espainiako Estrategia berria egiteko lantaldeak eratzeko proposamenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko azaroaren 2an

Lehendakaria: Unai Hualde Iglesias

GALDERAREN TESTUA

Navarra Suma talde parlamentarioari atxikitako foru parlamentari Mª Isabel García Malo andreak honako galdera hau aurkezten du, Eskubide Sozialetako kontseilariak idatziz erantzun dezan:

Berriki Enplegu eta Lan Aferen Sektoreko 78. Konferentzia egin da. Bertan proposamen bat gehitu zen 2021-2024 aldirako Enplegua Aktibatzeko Espainiako Estrategia berriarekin hasteko lantaldeak eratzeko, zeinetan oinarrituko baita Berreskuratze, Eraldaketa eta Erresilientzia Plan Nazionalaren enplegu-zutabea.

Nafarroako Gobernuak zer balorazio egiten du Sektoreko Konferentzian aurkeztutako proposamen horri buruz?

Iruñean, 2020ko urriaren 1ean

Foru parlamentaria: Maribel García Malo